**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

**ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ**

**Ιωάννου Μεταξα & Βασ. Παύλου**

**15236, Πεντέλη**

**Ημερομηνία : 28/06/2016**

**Αρ. Πρωτ.: 279, 23/06/2016**

**Ε Κ Δ Η Λ Ω Σ Η Ε Ν Δ Ι Α Φ Ε Ρ Ο Ν Τ Ο Σ**

**Θέμα: Πρόσκληση εκδήλωσης ενδιαφέροντος που αφορά απασχόληση συνεργατών για τις ανάγκες των έργων GEO CRADLE, RECAP και EMS που υλοποιούνται στο ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ.**

**Σχετ.:** Το απόσπασμα πρακτικού της 1111ης Συνεδρίασης της 28ης Ιουνίου 2016 με θέμα «Έγκριση προσλήψεων στο πλαίσιο εγκεκριμένων έργων του Δ.Σ. του ΕΘΝΙΚΟY ΑΣΤΕΡΟΣΚΟΠΕΙΟY ΑΘΗΝΩΝ.

Σε συνέχεια του ανωτέρω σχετικού, το ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ, στο πλαίσιο υλοποίησης των έργων GEO CRADLE, RECAP και EMS, προσκαλεί τους ενδιαφερόμενους να υποβάλουν εκδήλωση ενδιαφέροντος για την κάλυψη μίας (1) θέσης, επί συμβάσει έργου, για ειδικούς επιστήμονες θετικής κατεύθυνσης ελληνικού ή ξένου Πανεπιστημίου τμήματος Πληροφορικής ή Γεωπληροφορικής, σχολής Ηλεκτρολόγων Μηχανικών & Μηχανικών Υπολογιστών ή παρεμφερούς πτυχίου, σύμφωνα με την παρακάτω προκήρυξη, στην οποία περιγράφεται το αντικείμενο της θέσης.

Οι ενδιαφερόμενοι μπορούν να ενημερωθούν για τις δραστηριότητες του φορέα που προκηρύσσει τις θέσεις, μέσα από την ιστοσελίδα του Κέντρου Αριστείας BEYOND: <http://www.beyond-eocenter.eu/>.

 **ΑΠΟΔΟΧΕΣ** : Προσφέρεται ανταγωνιστικό πακέτο αποδοχών, κυμαινόμενο αναλόγως των προσόντων που ανταποκρίνεται στο επίπεδο του κάθε υποψηφίου.

**ΑΠΟΣΤΟΛΗ ΒΙΟΓΡΑΦΙΚΩΝ**: Τα βιογραφικά θα πρέπει απαραιτήτως να φέρουν αναγραφόμενο τον κωδικό της θέσης για την οποία εκδηλώνεται ενδιαφέρον και να υποβάλλονται ηλεκτρονικά στονεπιστημονικό υπεύθυνο του έργου, Δρ. Χαράλαμπο Κοντοέ στην ηλεκτρονική διεύθυνση kontoes@noa.gr με αντίγραφο στον κο Θεμιστοκλή Χαιρεκάκη (therekak@noa.gr) και στην κα Ίλια Κανταρτζή (ikantartzi@noa.gr)

**ΕΠΙΣΥΝΑΠΤΟΜΕΝΑ ΕΓΓΡΑΦΑ :** Oι υποψήφιοι αναμένεται να υποβάλουν: **α)** αναλυτικό βιογραφικό 10 σελίδων, maximum, και **β)** κατάλογο με ονόματα και στοιχεία επικοινωνίας τουλάχιστον δύο προσώπων (συναφών επιστημόνων και/ή επαγγελματιών) για την αποστολή συστατικής επιστολής.

**ΗΜΕΡΟΜΗΝΙΑ ΥΠΟΒΟΛΗΣ**: Οι υποψήφιοι πρέπει να υποβάλουν τα βιογραφικά τους, μαζί με τη σχετική αίτηση και τα επισυναπτόμενα έγγραφα το αργότερο έως τις **30/07/2016 (καταληκτική ημερομηνία)**.

Για περισσότερες λεπτομέρειες οι ενδιαφερόμενοι μπορούν να επικοινωνούν μέσω ηλεκτρονικού ταχυδρομείου με το Δρ. Χαράλαμπο Κοντοέ στην ηλεκτρονική διεύθυνση kontoes@noa.gr ή στα τηλέφωνα 210 3490086, 210 8109113, 210 8109108.

**ΠΕΡΙΓΡΑΦΗ ΘΕΣΗΣ – ΠΡΟΣΟΝΤΑ ΥΠΟΨΗΦΙΩΝ:**

**ΙΤ002 - Ειδικός στην διαχείριση συστημάτων ΗΥ σε περιβάλλον Linux & Windows (ΚΩΔΙΚΟΣ ΘΕΣΗΣ: ΙΤ002)**

Αντικείμενο προκήρυξης:

Το Ινστιτούτο Αστρονομίας, Αστροφυσικής, Διαστημικών Εφαρμογών και Τηλεπισκόπησης του Εθνικού Αστεροσκοπείου Αθηνών το οποίο φιλοξενεί το Κέντρο Αριστείας BEYOND, έχει αναπτύξει τα τελευταία χρόνια τεχνολογίες αιχμής στη Δορυφορική Παρατήρηση της Γης και έχει καταφέρει να τοποθετηθεί ανάμεσα σε παραδοσιακά Ευρωπαϊκά ιδρύματα και φορείς του χώρου. Σε αυτό το πλαίσιο το Κέντρο διαχειρίζεται μια σειρά από Ευρωπαϊκά έργα χρηματοδότησης και έχει καταφέρει να δημιουργήσει μια σταθερή ομάδα τριάντα περίπου επιστημόνων.

Απαραίτητα προσόντα:

* Πτυχιούχος πανεπιστημιακής (ΑΕΙ) ή τεχνολογικής εκπαίδευσης (ΤΕΙ), τμήματος Πληροφορικής ή Γεωπληροφορικής, σχολής Ηλεκτρολόγων Μηχανικών & Μηχανικών Υπολογιστών ή παρεμφερούς πτυχίου.
* Εργασιακή εμπειρία στη διαχείριση Windows & Linux Servers (Ubuntu, CentOS & Red Hat).
* Εξασφάλιση της καλής λειτουργίας των συστημάτων και των παρεχόμενων υπηρεσιών, φροντίζοντας για την αναβάθμιση και την απρόσκοπτη λειτουργία τους.
* Άριστη γνώση σε Command Line Interface (CLI). Δυνατότητα ανάπτυξης αυτοματοποιημένων εργασιών μέσα από UNIX bash programming.
* Εμπειρία στην εγκατάσταση, παραμετροποίηση και διαχείριση virtualization τεχνολογιών (virtual machines, KVM hypervisors, κλπ).
* Άριστη γνώση στην εγκατάσταση , παραμετροποίηση και διαχείριση Web servers.
* Βασικές γνώσεις στη διαχείριση Βάσεων Δεδομένων (MySQL, PostgreSQL).
* Πολύ καλές γνώσεις σε ζητήματα Ασφάλειας (firewall rules, tracking user activity, security checks) και παρακολούθησης των υποδομών μέσα από κατάλληλα εργαλεία (π.χ. Splunk, NewRelic κλπ).
* Τήρηση επικαιροποιημένων αντιγράφων ασφαλείας συστημάτων και αρχείων.
* Πολύ καλή γνώση της Αγγλικής γλώσσας.

Προαιρετικά προσόντα που θα συνεκτιμηθούν:

* Κάτοχος μεταπτυχιακού διπλώματος.
* Πιστοποιήσεις στη διαχείριση δικτύων, βάσεων δεδομένων, servers.
* Δεξιότητες στον προγραμματισμό. Ενδεικτικά αναφέρονται οι ακόλουθες γλώσσες προγραμματισμού: C, C++, Java, Python, PHP, JavaScript, SQL.
* Προϋπηρεσία στον ιδιωτικό ή δημόσιο τομέα, τουλάχιστον 3 έτη.